Felles strategisk militærøvelse ZAPAD-2017 i Russland og Belarus.
**Zapad-2017** var en felles strategisk øvelse mellom Russlands og Belarus’ forsvar, og ble utført mellom 14. og 20. september 2017. Ifølge offisielle kilder, deltok opp til 13 000 soldater.

Generell informasjon
--------------------

Militærøvelsen var en planlagt aktivitet, og holdes hvert annet år i samsvar med vedtaket av 29. september 2009 som Russlands og Belarus’ presidenter tok.

Til Zapad-2017-øvelsen var det invitert internasjonale observatører fra Den kollektive sikkerhetspakten (CSTO), Den eurasiske økonomiske union, Samveldet av uavhengige stater (SUS), NATO, samt representantene for OSSEs delegasjon fra USA. som fikk invitasjon innenfor rammen av møtet i OSSEs parlamentarikerforsamling i Minsk.

Den 13. juli på Russland-NATO-rådets møte holdt representantene for Det russiske forsvarsdepartementet en briefing for å gi informasjon om militærøvelsen Zapad-2017 med oppgaver, skuddfelter, krefter og midler, antall personell og våpen- og materiellsystemer. En tilsvarende briefing ble holdt på OSSE-møtet. Like før øvelsen ble det holdt en utvidet briefing i Moskva.

Den 12. juli i Østerrike innen rammen av OSSE Forum for sikkerhetssamarbeid gjennomførte Pavel Muravejko, assisterende sjef for Forsvarsstaben av Belarus, en briefing om militærøvelsen «Zapad -2017».

Informasjon om militærøvelsen «Zapad -2017» ble gitt for å hindre spekulasjon og ubegrunnede beskyldninger mot de kommende øvelsene.

Scenario
--------

Øvingsscenario i Vejsjnoria<
Scenarioet for øvelsen var at tre aggressive land: Vejsjnorija, Vesbarija og Lubenija angrep Belarus. Vejsjnoria holdt til i den vestre delen av Belarus, mens Vesbarija holdt til i Latvia og Litauen. Lubenija hadde utgangspunkt i Polen og Litauen

Sammensetning av styrker og organisasjonsmessige særtrekk
---------------------------------------------------------

Militærøvelsen foregikk i to trinn i Russland og Republikken Belarus. Til Belarus kom omkring tre tusen soldater fra Russlands Forsvar.

I "Zapad-2017" deltok styrker og ressurser fra Belarus og Vestre militærdistrikt i Russland. Støtte for bakkestyrker ble gjennomført med mer enn 25 fly fra Russlands Luftforsvar, Belarus’ Luftforsvar og Luftvern. Man ville bruke 680 militære kjøretøy under øvelsen.
Forsvarsdepartementet i Russland hadde bestilt 4162 jernbanevogner for å transportere personell og materiell.
I Belarus ble praktiske handlinger av militærøvelsen "Zapad-2017" gjennomført på seks skytefelt: Lepelskij, Borisovskij, Losvido, Osipovicheskij, Ruzhanskij, Domanovskij og et sted i nærheten av landsbyen Dretun.

Internasjonal reaksjon før militærøvelsen
-----------------------------------------

Under forberedelsene til militærøvelsen, kritiserte den militær-politiske ledelsen i NATOs medlemsland og andre europeiske land den belarusiske-russiske øvelsen.
NATOs generalsekretær Jens Stoltenberg stilte krav til å gjøre militærøvelsen så åpen som mulig, i samsvar med Wien-avtalen..

Litauens president Dalia Grybauskaitė uttrykte at militærøvelsen var provoserende, og viste at intensjonen i Russland og Belarus var å utløse en åpen konflikt med NATO.

> "Vi forventer med angst militærøvelsen "Zapad -2017", der kraftsamlast mange aggressive styrkar. Det er ein demonstrativ førebuing til krig mot Vesten."
> 
> 

Sjefen for Ukrainas nasjonale sikkerhetsråd, Oleksandr Turtsjynov, Polens forsvarsminister Antoni Macierewicz og Litauens forsvarsminister Raimundas Karoblis beskyldte Russland og Belarus for at de hadde til hensikt å okkupere en del av territoriet til Polen og Litauen i Suwalki-området.  

Speaker i Ukrainas Verkhovna Rada Andriy Paruby sa at styrker fra øvelsen kan trenge inn i Ukraina for å gjennomføre sabotasjehandlinger.  

Russiske og belarusiske ledere vurderte utsagnene fra representanter for vestlige ledere som upassende. Ifølge utsagn fra Russlands forsvarsminister Sergej Sjojgu var militærøvelsen "Zapad-2017" en planlagt aktivitet av defensiv karakter.

>  "Dette arrangementet blir holdt annethvert år i samsvar med felles beslutning fra Russlands og Belarus’ presidenter, og har rent defensiv karakter."
> 
> 

Pressetalsmann i det belarusiske utenriksdepartementet, Dmitry Mironchik, stadfestet at militærøvelsen «Zapad-2017» ikke hadde offensive formål.

"Offisielt, og på et høyt nivå ble OSSE-statene informert om planer og scenario for militærøvelsen, de viktigste mål og oppgaver, steder, personell og materiell som ville delta i øvelsen. På OSSE-møtet ble det understreket nok en gang at "Zapad-2017"-øvelsen hadde defensiv karakter."

Man uttrykte også flere ganger at de da kommende øvelser var åpne for internasjonale observatører. Presidenten i Belarus, Aleksander Lukasjenko, sa følgende

> "Vi vil ikke skjule noe og må ikke skjule. Dersom NATO-medlemmer ønsker å være tilstede på militærøvelsen vår, - hjertelig velkommen." 
> 
> 

Russlands forsvarsminister Sergej Sjojgu

> "Som forutsetningen er i internasjonale avtaler, kommer våre partnere til å få mer detaljert informasjon om denne øvelsen gjennom både diplomatiske kanaler og media."
> 
> 

 Belarus’ utenriksminister Vladimir Makei

> "Jeg øsker å understreke igjen at øvelsen vil være maksimalt transparent og åpen for observasjon."
> 
> 

Den russiske viseforsvarsministeren Aleksander Fomin stadfestet beredskap til å invitere internasjonale observatører til militærøvelsen "Zapad-2017".

> "Snart skal vi samle og erklære, "- svarte viseforsvarsministeren på spørsmålet av nyhetsbyrået Interfax om når man skulle sende observatører, blant annet fra NATO-land, invitasjoner til militærøvelsen.
> 
> 

### Protester

Den 8. september ble det i Minsk igangsatt aksjoner mot øvelsen Zapad-2017 med om lag 400 demonstranter med slagordet "Det er vårt land - ikke plass til russere" (Russisk: «Эта страна наша, здесь не будет Раша!»).

Gjennomføring av øvelsen
------------------------

Den øvste lederen for Russlands væpnede styrker Vladimir Putin ser på øvelsen i Luga-området den 18. september 2017.
Øvelsen ble gjennomført i to etapper i Russland og Belarus.  

1. etappe: — sluttføre forberedelse av styrkene til "isloasjon av områder der illegale væpnede styrker med sabotasjegrupper finnes, og styrke eget fly- og luftforsvar for å beskytte viktige militære og sivile installasjoner".  

2. etappe: — "bearbeide spørsmål om ledelse av egne styrker for å avvise aggresjon mot unionen av Belarus og Russland".   

Til Belarus kom omtrent 3000 soldater fra Russland. 12700 soldater deltok i øvelsen, og av disse var 10200 i Belarus. Foruten soldater fra Forsvarsdepartementet, var det også mannskap fra Innenriksstyrkene, Nasjonalgarden, FSB og Kriseministeriet.
Det var fremst styrker fra Vestre militærdistrikt, som 1. stridsvognarmé, 11. armékorps, 6. kombinerte armé, 20. kombinerte armé og Østersjøflåten samt tre enheter fra luftlandestyrkene som deltok.

### Jamming av GPS-signal

På norsk side ble det en del oppmerksomhet omkring at jamming av GPS fordi jammingen også ble registrert i Finnmark. Hensikten med slik jamming, er å beskytte egne mål av høy verdi, som for eksempel viktige hovedkvarter og bakke-til-bakke-missiler mot fiendtlige presisjonsvåpen, styrt av GPS-signaler. 

### Bakke-til-bakke-missiler i Petsjenga

Under øvelsen ble det overført enheter av Iskander-missil til Petsjenga nær norskegrensa.

Analyser etter øvelsen
----------------------

Ifølge offisielle kilder ville det delta opptil 13 000 soldater. Dette krever ikke obligatorisk formell notifisering og invitasjon av observatører etter OSSEs sitt såkalte Wiendokument. Før øvelsen begynte, trodde vestlege militære analytikere og offisielle talspersoner at at talet på soldatar og sikkerhetspersonell ville bli opptil 100.000, noe som ville vært den største militærøvelsen siden den kalde krigen. Etter å ha observert militærøvelsen, kom vestlige analytikere til et estimat som lå nær det offisielle tallet. En svensk observatør, Thomas Møller, estimerte tallet på soldater under øvelsen til nær 13000
Flere vestlige analyser etter øvelsen har konkludert med at kalkyler før øvelsen for tallet på soldater som de trudde ville delta i øvelsen var feil, og at Russland og Belarus hadde holdt seg til små, avgrensede militærdriller som var lette å kontrollere. Mathieu Boulègue hos Chatham House skrev: ″Kreml kunne difor med ei viss tyngde hevda at "Vesten" overreagerte og vart offer for skremselspropaganda. De kommenterte også ryktet om at Moskva ikke var åpne eller transparente omkring øvelsens intensjoner" Tankesmia Tankesmien CNA snakket om bakrus i forhold enkelte vestlige spådommer før øvelsen .
Russland mener at man ikke kan regne all militær aktivitet innen Russland sitt landområde eller havområda utenfor på den tida øvelsen fant sted, som del av Zapad-2017.
Nettstedet Aldrimer.no mente også å kunne lese at Russland øvde på å invadere Svalbard som del av denne militærøvelsen, og at Etterretningstjenesten ikke hadde nok kontroll over hva som hendte under øvelsen

Referanser
----------

1. ↑  «På innsiden av den fryktede krigsøvelsen «Zapad»». *VG* **(norsk)**. Besøkt 2. oktober 2017.
2. ↑  «Pence in Estonia to ease Russia fears in Baltic region». *Mail Online*. Besøkt 2. oktober 2017.
3. ↑  «Дмитрий Медведев и Александр Лукашенко обсудили итоги российско-белорусских учений «Запад-2009»». *Президент России* **(russisk)**. Besøkt 2. oktober 2017.
4. ↑  «Российско-белорусские учения "Щит Союза". Досье». *ТАСС* **(russisk)**. Besøkt 2. oktober 2017.
5. ↑  ERR (28. juli 2017). «Belarus invites Estonia to observe Zapad military exercise». *ERR* **(engelsk)**.
6. 1 2  «Грушко: Россия будет пресекать спекуляции НАТО по поводу учений «Запад-2017»» **(russisk)**.
7. ↑  http://www.bbc.com/russian/news-41113633
8. ↑  «Глава Минобороны Белоруссии: учение "Запад-2017" не направлено против третьих стран». *ТАСС* **(russisk)**. Arkivert fra originalen 24. august 2017. Besøkt 11. november 2019.
9. ↑  Angst vor Russlands "grünen Männchen"
10. ↑  Oliphant, Vickiie (12. februar 2017). «‘Preparing for WAR with the West' Lithuania fears Putin planning to invade Baltic states». *Express.co.uk* **(engelsk)**.
11. ↑  «Глава военного ведомства России генерал армии Сергей Шойгу провел в Калининграде выездное заседание Коллегии Министерства обороны : Министерство обороны Российской Федерации». Besøkt 6. august 2017.
12. ↑  У Мінску праходзіць акцыя супраць вучэнняў «Захад-2017» ВІДЭААНЛАЙН // Наша ніва
13. ↑
14. ↑
15. ↑
16. ↑
17. ↑
18. ↑ . «Under den store øvelsen «Zapad» som Russland avholdt i fjor, ble det nokså nye missilsystemet Iskander flyttet til Petsjengadalen, mindre enn 40 km fra Storskog og rundt 15 kilometer fra Korpfjell. Iskander har en rekkevidde på rundt 500 kilometer.»  Manglende eller tom `|tittel=` (hjelp); Manglende eller tom `|url=` (hjelp)
19. ↑  «Pence in Estonia to ease Russia fears in Baltic region». *Mail Online*.
20. ↑  Russia’s biggest war game in Europe since the cold war alarms NATO The Economist, 10 August 2017.
21. ↑  Russia Plans Huge Zapad 2017 Military Exercises With Belarus NBC NEWS, 2 August 2017.
22. ↑  Five Things to Know About the Zapad-2017 Military Exercise Chatham House, 25 September 2017
23. ↑
24. ↑
25. ↑
26. ↑
27. ↑
28. ↑
29. ↑
30. ↑
31. ↑